Diari Oficial de la Generalitat Valenciana


Sumari del DOGV 7066, del 12-07-2013 (2013/6876)

RESOLUCIÓ de 23 de maig de 2013, del secretari autonòmic de Justícia, per la qual s'acorda inscriure en el Registre de Fundacions de la Comunitat Valenciana la fusió per absorció de la Fundació per al Foment de la Investigació Sanitària i Biomèdica de la Comunitat Valenciana (absorbent) i les fundacions: Fundació de la Comunitat Valenciana per a la Investigació a l' Hospital General Universitari d'Alacant (absorbida) i Fundació de la Comunitat Valenciana per a la Investigació i Biomèdica, la Docència i la Cooperació Internacional i per al Desenvolupament de l'Hospital General Universitari d'Elx (absorbida).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7066

Data del DOGV
:   12-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6876


Data del document
:   23-05-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 23 de maig de 2013, del secretari autonòmic de Justícia, per la qual s'acorda inscriure en el Registre de Fundacions de la Comunitat Valenciana la fusió per absorció de la Fundació per al Foment de la Investigació Sanitària i Biomèdica de la Comunitat Valenciana (absorbent) i les fundacions: Fundació de la Comunitat Valenciana per a la Investigació a l' Hospital General Universitari d'Alacant (absorbida) i Fundació de la Comunitat Valenciana per a la Investigació i Biomèdica, la Docència i la Cooperació Internacional i per al Desenvolupament de l'Hospital General Universitari d'Elx (absorbida). [2013/6876]  
Vist l'expedient incoat per les fundacions interessades als efectes d'inscriure en el Registre de Fundacions de la Comunitat Valenciana la fusió per absorció de la Fundació per al Foment de la Investigació Sanitària i Biomèdica de la Comunitat Valenciana (absorbent) i les fundacions Fundació de la Comunitat Valenciana per a la Investigació a l- Hospital General Universitari d'Alacant (absorbida) i Fundació de la Comunitat Valenciana per a la Investigació i Biomèdica, la Docència i la Cooperació Internacional i per al Desenvolupament de l'Hospital General Universitari d'Elx (absorbida), resulten els següents  
  
  
Fets  
Primer. Amb dates de Registre General d'Entrada de 27 de novembre de 2012, van ser presentades per part de les fundacions esmentades, sol·licituds de no-oposició als acords dels seus patronats relatius a la fusió per absorció per part de la Fundació per al Foment de la Investigació Sanitària i Biomèdica de la Comunitat Valenciana (absorbent, Acord de 12 de novembre de 2012) de les fundacions: Fundació de la Comunitat Valenciana per a la Investigació a l'Hospital General Universitari d'Alacant (absorbida, Acord de 7 de novembre de 2012) i Fundació de la Comunitat Valenciana per a la Investigació i Biomèdica, la Docència i la Cooperació Internacional i per al Desenvolupament de l'Hospital General Universitari d'Elx (absorbida, Acord de 8 de novembre de 2012), el que suposa l'extinció d'estes dos últimes.   
  
De conformitat amb el certificat de 14 de novembre de 2012 de la Secretaria del patronat de la fundació absorbent, la fusió tindrà «efecte de 31 de desembre de 2012, és a dir que a partir de l'1 de gener de 2013 actuen com una única entitat, tot això en virtut de l'Acord de 3 d'agost de 2012, del Consell de la Generalitat».  
  
Segon. La Comissió de Protectorat, en la seua reunió de data 12 de març de 2013, va informar favorablement el punt de l'orde del dia relatiu a la no-oposició a la fusió per absorció de la Fundació per al Foment de la Investigació Sanitària i Biomèdica de la Comunitat Valenciana i les fundacions Fundació de la Comunitat Valenciana per a la Investigació a l- Hospital General Universitari d'Alacant i Fundació de la Comunitat Valenciana per a la Investigació i Biomèdica, la Docència i la Cooperació Internacional i per al Desenvolupament de l'Hospital General Universitari d'Elx, per mitjà de l'absorció d'estes dos últimes per la primera.   
Com a conseqüència d'açò va ser dictada per delegació la Resolució de 25 de març de 2013, del secretari autonòmic de Justícia de la Conselleria de Governació i Justícia, per la qual es manifestava la no-oposició del Protectorat de la Generalitat a l'esmentada fusió.  
Tercer. Obtinguda la no-oposició del Protectorat de la Generalitat a la fusió, amb data de registre general d'entrada de 20 de maig de 2013, és aportada escriptura pública de data 9 de maig de 2013 autoritzada pel notari del Col·legi de València Alejandro Cervera Taulet, amb el núm. 1554 del seu protocol, on es protocol·litzen els acords de fusió de les esmentades fundacions.  
En virtut dels acords protocol·litzats en l'esmentada escriptura queden integrats els patrimonis de les fundacions intervinents per successió universal, quedant dissoltes i extingides les fundacions absorbides en el patrimoni de l'absorbent.  
  
Quart. Les fundacions objecte de la fusió són les següents:  
- Absorbent: Fundació per al Foment de la Investigació Sanitària i Biomèdica de la Comunitat Valenciana (núm. registral 501V), inscrita en el Registre de Fundacions de la Comunitat Valenciana per Resolució de 13 de gener de 2009, de la secretària autonòmica de Justícia de la Conselleria de Justícia i Administracions Públiques, que es classifica amb el caràcter d'investigació.  
El seu fundador va ser la Generalitat representada pel conseller de Sanitat, Manuel Cervera Taulet, i es van aportar a la dotació inicial seixanta mil euros.  
Segons l'article 6 dels estatuts, la fundació té com a fi principal promoure i afavorir la investigació sanitària i biomèdica en l'àmbit de la Comunitat Valenciana.   
- Absorbides:   
A) Fundació de la Comunitat Valenciana per a la Investigació a l- Hospital General Universitari d'Alacant (núm. registral 146A).  
Inscrita en el Registre de Fundacions de la Comunitat Valenciana mitjançant Resolució de 21 de juliol de 2005, del secretari autonòmic de Justícia i Interior de la Conselleria de Justícia i Administracions Públiques, que es classifica amb el caràcter d'investigació.  
El seu fundador va ser la Generalitat, representada per Vicente Rambla Momplet, conseller de Sanitat del Govern Valencià. La dotació inicial va ser de trenta mil euros amb seixanta-un cèntims.  
Segons els seus estatuts, la fundació tenia com a objecte principal l'impuls, promoció i desenrotllament de la investigació cientificotècnica en el camp de la biomedicina en el si de l'Hospital General Universitari d'Alacant, així com potenciar totes les accions dirigides a reforçar l'àrea docent de l'esmentat hospital.  
B) Fundació de la Comunitat Valenciana per a la Investigació i Biomèdica, la Docència i la Cooperació Internacional i per al Desenvolupament de l'Hospital General Universitari d'Elx (núm. registral 149A).  
  
Inscrita en el Registre de Fundacions de la Comunitat Valenciana mitjançant Resolució de 19 de desembre de 2005, del secretari autonòmic de Justícia de la Conselleria de Justícia, Interior i Administracions Públiques, que es classifica amb el caràcter d'investigació.  
El seu fundador va ser la Generalitat Valenciana, representada pel conseller de Sanitat, Vicente Rambla Momplet. La dotació inicial va ser de sis mil euros.  
La fundació tenia com a finalitat, impulsar, promoure i afavorir la investigació científica i tècnica en el si de l'Hospital General Universitari d'Elx, i en la seua Unitat Mixta d'Investigació.  
Quint. Esta fusió s'emmarca dins del procés de reestructuració del sector públic fundacional iniciat pel Consell.  
En data 2 de desembre de 2011, el Consell va autoritzar l'extinció de diverses fundacions del sector públic de la Generalitat, així com la primera fusió de la fundació absorbent (FISABIO), amb la Fundació per a la Investigació a l'Hospital Universitari Dr. Peset de València, inscrita en el Registre de Fundacions de la Comunitat Valenciana per Resolució de 27 de juliol de 2012, del secretari autonòmic de Justícia de la Conselleria de Justícia i Benestar Social, que va donar lloc a l'oportú informe favorable de la Comissió del Protectorat, de 19 de juny de 2012.  
  
Amb posterioritat, el passat 3 d'agost de 2012, el Ple del Consell va autoritzar, entre altres mesures, igualment, en el marc l'esmentat procés de reestructuració, les fusions objecte d'este expedient.  
Les fundacions afectades aporten els corresponents acords dels seus patronats, els balanços en data d'adopció de tals acords, el detall de la dotació resultant, així com memòria justificativa de la fusió.  
  
En les esmentades memòries s'indica que es dóna compte de l'esmentat Acord del Consell de 3 d'agost de 2012, i partint de la identitat de la fundadora, la Generalitat, i de l'àmbit territorial de les tres, també idèntic, es conclou que:   
«[...] els fins de les tres fundacions resulten coincidents, perquè en el cas de la Fundació d'Elx, els seus estatuts establixen que la fundació tindrà com a finalitat impulsar, promoure i afavorir la investigació científica i tècnica en el si de l'Hospital Universitari d'Elx, i en la seua Unitat Mixta d'investigació»; de la lectura dels estatuts de la Fundació d'Alacant es desprén que la Fundació té com a objecte principal l'impuls promoció i desenrotllament de la investigació cientificotècnica en el camp de la biomedicina en el si del Departament 19 de Salut, així com potenciar totes les accions dirigides a reforçar l'àrea docent de l'esmentat departament, i finalment, en el cas de la fundació FISABIO, els seus estatuts posen de manifest que té com a fi principal promoure i afavorir la investigació sanitària i biomèdica en l'àmbit de la Comunitat Valenciana.  
«[...] Les tres fundacions tenen adscrites una dotació i patrimoni econòmic que si s'acumula, suposaria una rendibilització d'estos, perquè resultaria una major capacitat econòmica per a complir amb els mateixos fins fundacionals, en el mateix àmbit d'actuació i sota el mateix fundador.  
Així mateix, l'addició del capital humà que es troba en les tres fundacions, resultaria sinèrgic per a aconseguir una major consecució i compliment dels fins i activitats fundacionals.  
El know-how i xarxes d'actuació desenrotllades per totes les fundacions per separat, multiplicaria l'èxit dels objectius fundacionals en cas de la seua integració en una sola fundació.  
I, finalment, el procés de fusió respon al requeriment de reordenació i reestructuració del sector públic de la Comunitat Valenciana llançat des del Consell i materialitzat en el Decret Llei 7/2012, de 19 d'octubre, del Consell, de mesures de reestructuració i racionalització del sector públic empresarial i fundacional de la Generalitat.»  
  
Es conclou així que la fusió per absorció proposada convé als interessos de les fundacions afectades, «[...] ja que afectarà de manera positiva i sinèrgica a l'objecte fundacional i patrimoni aportat per cada una de les fundacions, ja que s'aconseguix una millor consecució i compliment dels fins fundacionals, es rendibilitzen els patrimonis fundacionals per mitjà de la seua acumulació i es garantix la permanent afecció dels béns i drets fundacionals als fins d'interés general».  
  
Sext. Quant a la dotació resultant, consta en l'expedient un informe del cap de la Secció de Comptabilitat, de 19 de desembre de 2012, conforme al qual:  
«En relació a la primera de les absorbides, la Fundació per a la Investigació a l'Hospital General Universitari d'Alacant (146A), el seu únic fundador és la Generalitat, va ser inscrita mitjançant Resolució de 21 de juliol de 2005, amb una dotació inicial de 30.000,61 euros, que no ha patit variació des de llavors. Segons els seus estatuts, el seu objecte principal és l'impuls, promoció i desenrotllament de la investigació cientificotècnica en el camp de la biomedicina en el si de l'Hospital General Universitari d'Alacant, així com potenciar totes les accions dirigides a reforçar l'àrea docent de l'esmentat hospital.  
En relació a la segona absorbida, Fundació per a la Investigació i Biomèdica, la Docència i la Cooperació Internacional i per al Desenvolupament de l'Hospital General Universitari d'Elx (149A), que també és la Generalitat el seu únic fundador, va ser inscrita mitjançant Resolució de 19 de desembre de 2005, amb una dotació inicial de 6.000,00 euros, que no ha patit variacions posteriors. Segons els seus estatuts, tindrà com a finalitat, impulsar, promoure i afavorir la investigació científica i tècnica en el si de l'Hospital General Universitari d'Elx, i en la seua Unitat Mixta d'Investigació.  
Les tres fundacions estan al corrent en la presentació de comptes davant d'este registre, i han aportat també, d'acord amb l'article 38 del Reglament de Fundacions de la Comunitat Valenciana (Decret 68/2011, de 27 de maig, del Consell), els seus respectius balanços de situació tancats a 30 de setembre de 2012.   
De l'anàlisi economicofinancer dels balanços esmentats es desprén la bona salut financera de les tres fundacions amb fons de maniobra i fons propis positius i un acceptable nivell de liquiditat.  
La dotació resultant producte de la fusió de les tres fundacions ascendiria a la quantitat de 126.091,61 euros, i els seus fons propis a la quantitat de 2.862.510,31 euros, com a conseqüència de l'acumulació de reserves amb origen en excedents positius d'exercicis anteriors.»   
Sèptim. La fundació absorbent dóna fe en el certificat aportat que, després de la fusió, els efectes de la qual tindran lloc l'1 de gener de 2013, no es produirà ni la modificació dels seus Estatuts ni de la composició del seu patronat.  
  
Fonaments de dret  
Primer. L'article 10 del Decret 19/2012, de 7 de desembre, del president de la Generalitat, pel qual es determina les conselleries en què s'organitza l'administració de la Generalitat, disposa l'assignació a la Conselleria de Governació i Justícia de les competències, entre altres, en matèria de fundacions.  
Al seu torn, l'article 28 del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com l'article 11 del Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, establixen que la Secretaria Autonòmica de Justícia assumix les competències entre altres, en matèria de fundacions.   
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana s'exercix per la conselleria competent en matèria de fundacions, i la titularitat del Protectorat correspon al conseller, sense perjuí de la possibilitat de la seua delegació o desconcentració.  
  
Tercer. La Secretaria Autonòmica de Justícia és competent per a conéixer i resoldre el present expedient per delegació de l'exercici de competències en virtut del que disposa la Resolució de 19 d'abril de 2013, de la Conselleria de Governació i Justícia, sobre delegació en la Secretaria Autonòmica de Justícia de l'exercici de determinades competències en matèria de fundacions.   
En tot cas, de conformitat amb l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les resolucions administratives que s'adopten per delegació es consideraran dictades per l'òrgan delegatori.  
Quart. La Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, regula en l'article 24 la fusió de les fundacions sotmeses al seu àmbit d'aplicació en els termes següents:  
  
«1. El patronat d'una fundació podrà acordar la fusió d'esta amb una altra o altres fundacions. Per a això es requerirà:  
a) Que resulte convenient per als seus interessos i que no ho haja prohibit el fundador.  
b) L'acord de les fundacions interessades, el qual haurà de ser notificat al Protectorat, que podrà oposar-se per raons de legalitat i mitjançant un acord motivat.  
2. La fusió podrà realitzar-se:  
a) Per l'absorció per una fundació d'una altra o altres que s'extingixen, la qual cosa haurà de constar en escriptura pública.  
[?]  
3. Les escriptures mencionades en els apartats a i b de l'apartat anterior s'inscriuran en el Registre de Fundacions de la Comunitat Valenciana».  
Per la seua banda, l'article 38.1 del Reglament de Fundacions de la Comunitat Valenciana (aprovat per Decret 68/2011, de 27 de maig, del Consell) establix que «acordada la fusió per iniciativa pròpia dels patronats afectats, sempre que no ho haja prohibit el fundador, acompanyaran a la preceptiva comunicació al Protectorat, que podrà oposar-se o mostrar la seua no oposició en idèntics termes als establits en l'article anterior, els documents següents:  
a) Certificació de l'acord aprovatori de fusió de cada un dels patronats, emesa pels seus secretaris o secretàries amb el vistiplau dels seus presidents o presidentes, especificant si esta es realitza per absorció o per creació d'una nova fundació.  
b) Informe justificatiu de la fusió, aprovat pels patronats de les fundacions fusionades, en què s'exposarà la conveniència per als seus interessos i la manera en què afectarà els fins i activitats de les fundacions fusionades i el patrimoni aportat per cada una d'elles.  
c) L'últim balanç anual aprovat de cada una de les fundacions fusionades si l'esmentat balanç ha sigut tancat dins dels sis mesos anteriors a l'acord de fusió. En cas contrari, s'elaborarà un balanç específic de fusió.  
d) La dotació de la fundació resultant de la fusió, la seua procedència i valoració. La realitat de la seua aportació haurà d'acreditar-se al notari autoritzant, en els termes expressats en l'article 10 del present reglament, incorporant-se els documents justificatius originals a l'escriptura.  
e) Els estatuts de la nova fundació, si és el cas, el contingut dels quals s'ajustarà a les prescripcions de l'article 10 de la Llei 8/1998, de 9 de desembre, de la Generalitat, i la identificació dels membres del seu primer Patronat.  
La fusió requerirà l'atorgament d'escriptura pública, en què conste l'acord de fusió aprovat pels respectius patronats, i la seua inscripció en el Registre de Fundacions de la Comunitat Valenciana.  
  
En l'escriptura pública de fusió s'inclourà el que s'ha ressenyat en els paràgrafs a, b, c, d i e, així com l'acceptació dels patrons, si esta s'efectua en l'atorgament de l'escriptura de fusió, i la certificació del Registre de Fundacions de la Comunitat Valenciana, a què es referix l'article 8 d'este Reglament, quan siga procedent».  
En atenció als fets i fonaments exposats i vistos; la Constitució; la Llei 8/1998, de 9 de desembre; la Llei 50/2002, de 26 de desembre; el Decret 68/2011, de 27 de maig, del Consell, i la altres normativa de pertinent aplicació, resolc:  
  
Primer  
Inscriure en el Registre de Fundacions de la Comunitat Valenciana la fusió per absorció de la Fundació per al Foment de la Investigació Sanitària i Biomèdica de la Comunitat Valenciana (absorbent) i les fundacions Fundació de la Comunitat Valenciana per a la Investigació a l- Hospital General Universitari d'Alacant (absorbida) i Fundació de la Comunitat Valenciana per a la Investigació i Biomèdica, la Docència i la Cooperació Internacional i per al Desenvolupament de l'Hospital General Universitari d'Elx (absorbida), acordada pels seus patronats en dates 12, 7 i 8 de novembre de 2012, amb els efectes previstos en els fets tercer i sèptim de la present resolució.  
  
Segon  
Inscriure en el Registre de Fundacions de la Comunitat Valenciana l'extinció i baixa registral de les fundacions Fundació de la Comunitat Valenciana per a la Investigació a l- Hospital General Universitari d'Alacant (núm. registral 146A) i Fundació de la Comunitat Valenciana per a la Investigació i Biomèdica, la Docència i la Cooperació Internacional i per al Desenvolupament de l'Hospital General Universitari d'Elx (núm. registral 149A).  
  
Notifiqueu esta resolució que és definitiva en via administrativa i en contra podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que s'establix en els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que es puga interposar, si és el cas, recurs potestatiu de reposició, en el termini d'un mes, a comptar des de l'endemà de la seua notificació, davant del conseller de Governació i Justícia, o qualsevol altre recurs que estime procedent.   
  
  
València, 23 de maig de 2013.- El secretari autonòmic de Justícia: Antonio Gastaldi Mateo.